Tasenɣanibt, d tamiḍrant i d-ilulen di taggara n lqern wis 19 d tazwara n lqern wis 20, maca amezruy-is d aqbur: laṣel-is yeqqen ar tesnukyest n zik i wumi yessers imenzayen imeqqranen ufelsaf Aristote, ttbut n waya yella deg sin n yidlisen-is igejdanen i yura, isemma-asen: « La rhétorique et la poètique» (Tasnukyest , Tadyizt ). Talalit n tesnukyet , tettuɣal ar lqern wis 5 u.t.n.ɛ di Sisil, di tmurt n Ṭṭelyan; tennulfa-d deg yiwen n usatel i icudden ar teɣdemt (contexte judiciare), tuɣal si tama d allal i usuter n yizerfan ladɣa sɣur imdanen i wumi tekksen akal wid iḥekmen; si tama niḍen tuɣal d taẓuri n wawal d ccbaḥa n yimeslayen. Aristote, yettwal-itt d taẓuri n umeslay, d tagerruma n yimenzayen i yesseqdac umennay i wakken ad yessenked wa ad isellez (ad iqenneɛ)